b'\n_START_ARTICLE_\nMarica Slava Vedrina\n_START_PARAGRAPH_\nMarica Slava Vedrina (Podgorje, Marija Bistrica, 24. rujna 1910. - Asuncion, Paragvaj, 9. srpnja 2002.), hrvatska \xc4\x8dasna sestra, misionarka u Paragvaju.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je 24. rujna 1910. u Podgorju kod Marije Bistrice. U Mariji Bistrici poha\xc4\x91ala je pu\xc4\x8dku \xc5\xa1kolu. U Zagrebu je pristupila "Dru\xc5\xbebi sestara milosrdnica sv. Vinka Paulskog" 1927. godine, a do\xc5\xbeivotne zavjete polo\xc5\xbeila je 1932. Redovni\xc4\x8dko ime joj je Slava._NEWLINE_Godine 1934. godine sa skupinom sestara odlazi u u Argentinu kao misionarka. Njihovim dolaskom osniva se nova zajednica na tom kontinentu. 1954. odlazi u Paragvaj, Asuncion, gdje se posve\xc4\x87uje djeci u dje\xc4\x8djem vrti\xc4\x87u i radi kao u\xc4\x8diteljica prvog razreda. Lijepo je primljena u novoj sredini. Sve do 1983., radila je u dje\xc4\x8djem vrti\xc4\x87u u Asuncionu. U sije\xc4\x8dnju 1965. prikazuje "\xc4\x8detvrtom zavjetu" Bogu. Naime, tada je odlu\xc4\x8dila nikada ne posjetiti dragu joj domovinu Hrvatsku, svoju rodbinu i prijatelje. Umrla je 9. srpnja 2002. u Asuncionu._NEWLINE_Brinula se za siroma\xc5\xa1ne, bolesne i napu\xc5\xa1tene ljude. \xc4\x8cesto su je nazivali i "Paragvajska Majka Tereza". O njenom \xc5\xbeivotu snimljen je dokumentarni film "\xc4\x8cetvrti zavjet" producenta i redatelja Edija Mudronje.'